Prețul carburanților miercuri, 13 martie
Prețul carburanților miercuri, 13 martie. Astăzi, prețurile benzinei și motorinei au înregistrat o nouă scădere față de ziua de ieri. Iată cât costă astăzi un litru de benzină sau de motorină.
Cea mai ieftină benzină standard este de 7,01 lei pe litru și poate fi găsită la o stație Petrom din București, situată în strada Dr. Herescu Petre nr. 2A, sectorul 5. Ieri, prețul unui litru de benzină era de 7,02 lei.
La celelalte stații din Capitală, benzina standard se comercializează la prețuri cuprinse între 7,03 și 7,27 lei.
În ceea ce privește benzina premium, prețurile variază între 7,52 și 7,91 lei, acestea fiind, de asemenea, într-o tendință descendentă.
Prețul minim pentru motorină standard în București, miercuri, este de 7,38 lei și poate fi găsit la o stație Socar din București, Str. Vasile Lascăr, nr. 141A. În ziua precedentă, un litru de motorină costa 7,40 lei.
Prețul maxim atinge 7,65 lei pe litru, fără variații semnificative.
Prețul pentru motorină premium variază între 7,76 lei și 8,15 lei pe litru, de asemenea, în scădere față de ziua precedentă.
Anul trecut, prețul unui litru de benzină standard depășise pragul de 8 lei, în timp ce motorina standard se ridica la peste 9 lei pe litru.
Cum evoluează prețurile la pompă
Consiliul Concurenței a constatat că prețurile carburanților în stațiile de alimentare au o evoluție similară cu cea a cotațiilor internaționale Platts pentru benzină și motorină, cu o diferență de câteva zile. Această concluzie este rezultatul unui studiu care reanalizează modul în care modificările cotațiilor se transmit în prețurile la pompă.
Cotația Platts reprezintă un preț de referință internațional pe piața benzinei sau motorinei. Acesta reflectă cererea, oferta și tranzacțiile realizate între traderi pe piața angro a combustibililor. Cotațiile Platts nu sunt publice, iar pe termen lung, acestea tind să urmeze același trend cu prețurile barilului de petrol.
Prin urmare, atunci când cotațiile internaționale Platts la benzină și motorină înregistrează o creștere, prețul carburanților la pompă din România tinde să crească. Iar în cazul în care cotațiile scad, prețurile la stațiile de alimentare se diminuează.
Majoritatea ajustărilor prețurilor la pompă au loc în decurs de o săptămână, atât în cazul creșterii, cât și al scăderii cotațiilor internaționale de referință Platts.